**Emotiv internet**, həmçinin **emotiv veb** və ya **emosional internet** — internetin emosiyaların sosial bölüşdürülməsi üçün bir məkan olaraq xidmət etməsi kimi yeni yaranan emosional ictimai məkan formasında konseptuallaşdırılması. Bu, həmçinin emosional tərzdə və ya emosional niyyətlə kommunikasiya üçün istifadə etməyə imkan verən internetin keyfiyyətini ifadə edə bilər. Ekspressiv bir vasitə olduğuna görə istifadəçilərə öz şəxsiyyətlərini onlayn şəkildə qurmağa və təmsil etməyə imkan verir. Bu, emosional cavabların onlayn kommunikasiya və qarşılıqlı əlaqədə inteqrasiya olunmasında aydın görünür.

Konsepsiya həmçinin, emosional analitika və emosiyaların hissiyyatı tətbiqləri ilə, xüsusən əşyaların internetini (IoT) gücləndirən texnologiyalarla əlaqələndirilir.

Konsepsiya
----------

İnternet öz istifadəçilərinə emosiyaların həqiqi nümayişinə imkan vermək imkanına malikdir. Bu, sinxron kompüter vasitəçiliyi ilə kommunikasiya (CMC) üz-üzə kommunikasiyaya ən yaxın formasını təmsil edən video konfrans platformasında nümayiş etdirilir, çünki bu, texnoloji səviyyədə mürəkkəb sensor kanalları özündə əks etdirən əlaqə və kommunikativ təcrübəni təkrar istehsal etməyə meyllidir. Bu, şəxslərarası münasibətləri qoruyub saxlamaq və qarşılıqlı anlaşmaya imkan verən ümumi kontekstdən istifadə etmək üçün xeyli miqdarda məlumat ötürür. Bu fenomen artıq istifadəçilər arasında deyil, həm də istifadəçilər və ağıllı cihazlar və ya istifadəçilər və proqramlar arasında ünsiyyətlə məhdudlaşır. İnternetin emosional keyfiyyətinin tətbiqi affektiv hesablama sahəsinə daxil olan inkişaf etməkdə olan texnologiyaları əhatə edir. Bunlara insan emosiyalarını aşkar etmək, tanımaq və paylaşmaq üçün ağıllı maşınlara imkan yaratmaq üçün sensor texnologiyalarından və kompüter alqoritmlərindən istifadə edənlər daxildir.

İnternetdə emosiyaların nümayiş etdirilməsi istifadəçilərin onlayn forumlar kimi qarşılıqlı əlaqədə olduğu platformalarda müşahidə oluna bilər. Polşada inlərlə postu təhlil edən araşdırma nəticəsində aşkar edilmişdir ki, istifadəçilərə təkcə öz emosiyalarını ifadə etməyə icazə verilmir, həm də digər insanlara və onların davranışlarına təsir edən yüksək emosiyaya səbəb olan məzmunlar hazırlayırlar. Yeni kommunikasiya texnologiyaları sıravi vətəndaşlara siyasi və media iyerarxiyalarını alt-üst etmək imkanı vermişdir. Bunun məqsədi onlar yüksək emosional məzmun vasitəsilə siyasətin və dialoqun formalaşmasında fəal rol oynaya bilmələridir. İnternetin sözdə "virallığı", xüsusən də qorxu və qəzəb kimi emosiyaların ötürülmə sürətinə görə reaksiya sürəti çox vaxt daha yavaş və ehtiyatlı qiymətləndirmələrdən üstün olur. Bu, indiki dövrdə faktdan daha sürətli səyahət etdiyi deyilən "emotiv yalan" məsələsində də nümayiş etdirilir.

Kimlik və təmsil
----------------

Bəzi nəzəriyyəçilər üçün emotiv internet internet istifadəçilərinin öz şəxsiyyətlərini onlayn qurması kimi ortaya çıxmışdır. Kimliyin çoxşaxəli və dəyişkən olması postmodern baxışına daxildir. Məsələn, bir araşdırmada amerikalı yeniyetmələr arasında bu kimlik konstruksiyasını təsvir etmiş, bu prosesdə ifadələr və "netspik" kimi internetin emosional xüsusiyyətlərinin mühüm rol oynadığını qeyd etmişdir. Bu platformada kimliklər şəxsiyyət, sosial rollar, münasibətlər və dil, adlar və ya ləqəblər, avatarlar və sosial işarələrlə özünü göstərən paylaşılan dəyərlər vasitəsilə konstruksiya edilə bilər. Burada dil, məsələn, linqvistik, semantik, sintaktik, üslub və ritorik aspektlər kimi bir neçə ölçü götürür.

İstinadlar
----------

1. 1 2  *Benski, Tova; Fisher, Eran.* Internet and Emotions. New York: Routledge. 2014. 12. ISBN 9780415819442.
2. 1 2  *Fuchs, Christian; Boersma, Kees; Albrechtslund, Anders; Sandoval, Marisol.* Internet and Surveillance: The Challenges of Web 2.0 and Social Media. New York: Routledge. 2012. 19. ISBN 9780415891608.
3. 1 2  *Beiley, Alfred.* "What is 'Emotional Internet of Things'?". Medium. 2016-04-22. İstifadə tarixi: 2018-12-05.
4. ↑  *Jenblat, Omar.* "Let's Get Emotional: The Future Of Online Marketing". Forbes (ingilis). İstifadə tarixi: 2018-12-05.
5. ↑  *Kappas, Arvid; Krämer, Nicole.* Face-to-Face Communication over the Internet: Emotions in a Web of Culture, Language, and Technology. Cambridge: Cambridge University Press. 2011. 97. ISBN 9780521853835.
6. ↑  *Clark, Tony.* "The Emotive Internet". 2-Dooz. March 21, 2016. İstifadə tarixi: 2019-01-28.
7. ↑  *Sobkowicz, Antoni; Baraniak, Katarzyna.* "Political discourse in Polish Internet – corpus of highly emotive Internet discussions" (PDF). nl.ijs.si. September 2016. İstifadə tarixi: 2018-12-10.
8. ↑  *Kiyohara, Shoko; Maeshima, Kazuhiro; Owen, Diana.* Internet Election Campaigns in the United States, Japan, South Korea, and Taiwan. Cham: Palgrave Macmillan. 2017. 48. ISBN 9783319636818.
9. ↑  *Davies, William.* "How feelings took over the world". The Guardian (ingilis). 2018-09-08. ISSN 0261-3077. İstifadə tarixi: 2018-12-10.
10. ↑  *Waggoner, Zach.* My Avatar, My Self: Identity in Video Role-Playing Games. Jefferson, NC: McFarland & Company, Inc. Publishers. 2014. 24. ISBN 9780786441099.
11. 1 2  *Kajee, Leila.* Constructing Identities in Online Communities of Practice: A Case Study of Online Learning. Oxford: Peter Lang. 2008. 115. ISBN 9783039111053.
12. ↑  *D'Errico, Francesco; Poggi, Isabella; Vinciarelli, Alessandro; Vincze, Laura.* Conflict and Multimodal Communication: Social Research and Machine Intelligence. Dordrecht: Springer. 2015. 168. ISBN 9783319140803.